laion/Wikipedia-Exotic huggingface dataset:
שו שה-צ'אנג

הרפובליקה העממית של סין זהו שם סיני; שם המשפחה הוא שו. שׂוּ שׁה-צַ'אנְג (במנדרינית: 徐世昌;‏ 13 בספטמבר 1855 – 5 ביוני 1939) היה מדינאי סיני, אשר שירת בתור נשיא הרפובליקה הסינית בין השנים 1918–1922 במסגרת ממשלת בייאנג בתוך תקופת המצביאים. שלטונו כנשיא היה היחידי בתקופת המצביאים של אדם אשר מקורו מרקע אזרחי ולא מרקע צבאי. שו נולד למעמד הגבוה בהיררכיה המעמדית של שושלת צ'ינג בשנת 1855 במהלך אירועי מרד טאיפינג. מעמדו קישר אותו ישירות אל הפוליטיקה הקיסרית ובשנת 1885 עבר בהצלחה את הכשרתו כיועץ קיסרי. שו היה שמרן אך הבין את הצורך ברפורמות ומודרניזציה ותמך ברפורמת מאה הימים שביצע גואנג סו, קיסר סין ואשר נעצרה בידי צה שי, הקיסרית האלמנה של סין, והעוצרת בפועל. לאחר מותה של צה שי ועליית פויי בן השנתיים להיות קיסר סין החל ניסיון להביא לרפורמה ומודרניזציה במהירות האפשרית. יי-קואנג, נסיך צ'ינג הקים קבינט ראשון ושו הוסדר בראשו של הקבינט תחת התואר של 'השר הראשון'. עם מהפכת שינהאי ועליית הרפובליקה הסינית שו הורד מדרגותיו תחילה אך מאוחר יותר תחת יואן שה-קאי, חבר ילדותו, הפך שו במסגרת ממשלת בייאנג לראש ממשלת הרפובליקה הסינית במשך שתי קדנציות. עם מותו של יואן שה-קאי וחלוקת סין לתקופת המצביאים שו הושם כנשיא הרפובליקה הסינית בבייג'ינג תחת השפעתו של דואן צ'ירוי. דמותו הנייטרלית תרמה להתמשכות נשיאותו אשר בתוכה הביע את אמונתו כי הקיסרות הסינית לבסוף תשוב, על כן החל להכין את פויי לקראת הפיכה עתידית שלו להיות קיסר סין מחדש, במסגרת הכנות אלה, מינה שו את רג'ינלד ג'ונסון למורו הפרטי של פויי לשפה האנגלית. לאחר נפילת השפעתה של קליקת אנחווי תחת דואן צ'ירוי, שו ירד מהקריירה הפוליטית, פרש לחיים אזרחיים ולבסוף נפטר בשנת 1938, בטיינג'ין, דאז שטח כיבוש של האימפריה היפנית בתקופת מלחמת סין–יפן השנייה. הדיפלומטיה הסינית 1914-1918 - צ'י מדאליין מדיה וקבצים בנושא שו שה-צ'אנג בוויקישיתוף
משטרה (סרט)

משטרה (בצרפתית: Police, שווק במרבית העולם בשם "משמרת לילה") הוא סרט צרפתי בבימויה של אן פונטיין, שיצא לאקרנים בצרפת בספטמבר 2020. זהו עיבוד לרומן המשטרה מאת הוגו בוריס, שפורסם בשנת 2016. הסרט הוקרן בבכורה בפסטיבל הסרטים הבינלאומי בברלין ב-23 בפברואר 2020 ולאחר מכן נערך אירוע הקרנת הבכורה בעיר מרסיי ב-5 במרץ 2020, אך יציאתו לאקרנים נדחתה בעקבות התפרצות נגיף הקורונה בצרפת והוא שוחרר לאקרנים לבסוף ב-2 בספטמבר 2020. על שלושה קצינים מוטלת המשימה ללוות מהגר בלתי חוקי לשדה התעופה שארל דה גול, שם ייאלץ לעלות על מטוס ויגורש חזרה למולדתו. אך כאשר הם מגלים את האמת הם ניצבים בפני בחירה קשה. עומאר סי: אריסטיד וירג'יני אפירה: וירג'יני גרגורי גדבואה: אריק פימאן מעאדי: טוהירוב, הטג'יקי אורורה ברוטין: הפסיכולוגית תיירי לברט: הרווה, ראש תחנת המשטרה ססיל רבבואה: העובדת הסוציאלית אן פסקל קליירמבורג: מרטין, אשתו של אריק סדריק ויירה: בעלה של וירג'יני תדרינה הוקינג: רופאת נשים אליסה לסובסקי: סוניה, אישה מוכה עמנואל בארוייר: בעל אלים בתחילה נקבע שהסרט ייצא לאקרנים ב-11 באפריל 2020, אך בגלל מגפת הקורונה יציאתו נדחתה ל-6 במאי ואז ל-3 ביוני ולבסוף ל-2 בספטמבר 2020 והוקרן גם ברוסיה באוקטובר 2020. תהליך השיווק והקידום לווה בקריאות להחרים את הסרט, בעקבות, השתתפותו של עומאר סי, בגילום תפקיד השוטר. הסרט יצא לאקרנים ב-2 בספטמבר 2020 ב-374 בתי קולנוע בצרפת וצפו בו 15,400 איש בסוף השבוע הראשון להקרנתו. לאחר שבוע הקרנות, צפו בו 84,682 איש. אך בשבוע השני הסרט איבד 53% מכמות הצופים. בסך הכל 178,502 איש בלבד צפו בסרט לאחר ארבעה שבועות של הקרנות. מדיה וקבצים בנושא משטרה בוויקישיתוף "משטרה", במסד הנתונים הקולנועיים IMDb (באנגלית) "משטרה", באתר AllMovie (באנגלית) "משטרה", באתר Rotten Tomatoes (באנגלית) "משטרה", במסד הנתונים הקולנועיים KinoPoisk (ברוסית) "« T'es vraiment une ordure » : Omar Sy lynché médiatiquement sur les réseaux, pourquoi les internautes appellent au "Boycott" de l'acteur ?". Public.fr (בצרפתית). נבדק ב-2020-09-07. "Omar Sy lynché sur les réseaux sociaux : "T'as pas honte ?"". hitek.fr. 2020-09-06. נבדק ב-2020-09-07. "JP Box-Office - DaybyDay". jpbox-office.com. נבדק ב-2020-09-07. "Police (2020) - JPBox-Office". jpbox-office.com. נבדק ב-2020-09-07. "Police (2020) - JPBox-Office". jpbox-office.com. נבדק ב-2020-09-09. "JPBoxOffice - Hebdo France - DU 16 AU 22 Septembre 2020". jpbox-office.com. נבדק ב-2020-09-23. "Police (2020) (2020) - JPBox-Office". jpbox-office.com. נבדק ב-2020-10-09.
הצי הסלובני

הצי הסלובני (בסלובנית: 430. mornariški divizion Slovenske vojske, בתרגום חופשי: החטיבה הימית 430 של צבא סלובניה) הוא חלק מהכוחות המזוינים של סלובניה. מספר החיילים המשרתים בצי הסלובני הוא 60 וברשותם שניי כלי שיט מה שהופך אותו לקטן ביחידות הצבא הסלובני ובכלל בחילות הים בעולם. ראשיתו של הצי הוא עם השגת העצמאות של סלובניה בשנת 1991. בתחילה הוקמה בעיר אנקרן (אנ') מחלקת צלילה קטנה המצוידת בציוד צלילה ספורטיבית בגלל אמברגו הנשק של האו"ם נגד הרפובליקות היוגוסלביות לשעבר. העימות העיקרי שהצי הסלובני לקח בו חלק היה מלחמת עשרת הימים (מלחמת העצמאות הסלובנית). החטיבה הימית 430 הוקמה (כמו שהיא מוכרת היום) באופן רשמי בשנת 1993 לאחר שינויים ארגוניים של צבא סלובניה. ספינת הסיור הסלובנית "טריגלב" נשלחה למזרח סיציליה בסוף 2013 לסייע לאיטליה עם מהגרים מצפון אפריקה, כחלק ממבצע מארה נוסטרום (אנ'). באוקטובר 2015 נשלחה "טריגלב" לדרום איטליה במסגרת מבצע סופיה (אנ') של האיחוד האירופי. לאחר ביטול האמברגו בשנת 1996, רכשה סלובניה ספינת סיור אחת מסוג דבורה סימן 2 מהתעשייה האווירית לישראל, אשר נקראה "אנקראן" על שם עיירת החוף, וסימונה הוא: HPL-21. בשנת 2008 הודיע משרד ההגנה שסלובניה תרכוש ספינת סיור אחת בשם פרויקט 10412 (אנ') מרוסיה, שהוצעה בתשלום חוב. הספינה קיבלה את שם ההר הגבוה במדינה: "טריגלב", וסימונה הוא: VNL-11. בסביבות אוגוסט 2015 שתי הספינות עברו שיפוץ במספנת טריאסטה. מלבד זה יש שימוש גם בסירות גומי לא חמושות, מה שהופך אותו לחיל הים הקטן בעולם. יעודות של הצי הוא: לישמור על המרחב הימי של סלובניה ועל האינטרסים הסלובנים, לשמש כמשמר חופים, תמיכה אזרחית במצבי חרום ושיתוף פעולה עם גורמים בנאט"א. מטכ"ל הכוחות המזוינים הסלובנים מפקד הצי יחידת ציוד הספקה מרכז תפעול ימי כיתת מבצעים תת-מימית מספנת הצי VNL-11 טריגלב HPL-21 אנקרן סדרת ספינות סיור דבורה הכוחות המזוינים של סלובניה מדיה וקבצים בנושא הצי הסלובני בוויקישיתוף 2020 Slovenia Military Strength, www.globalfirepower.com Navy Fleet Strengths (2020), www.globalfirepower.com ערך זה הוא קצרמר בנושא סלובניה ובנושא צבא. אתם מוזמנים לתרום לוויקיפדיה ולהרחיב אותו.
ארנבת סוואנה

ארנבת סוואנה (שם מדעי: Lepus microtis) היא מין של ארנבת החיה בערבות ובסוואנה ברחבי אפריקה. ארנבת זו בינונית בגודלה ומגיעה לאורך 41 עד 58 סנטימטרים בממוצע ולמשקל 1.5 עד 3.3 קילוגרם בשני הזוויגים. הארנבת בעלת אוזניים ארוכות ופרווה זהובה-אפורה עם גפיים כתומות-אדמדמות וזנב קצר לבן בעל פסים שחורים. היא בעלת גפיים ארוכות העוזרות לה לזנק היטב בעת ריצה, והיא יכולה להגיע בעת הצורך למהירות של 70 קמ"ש לטווח קצר. במראה היא דומה מאוד לארנבת המצויה, אך בעלת שיניים חותכות ארוכות יותר. הארנבת פעילה במשך הלילה ברחבי הערבות הפתוחות של רוב אפריקה ומחפשת עשבים, שורשים וצמחייה נוספת וכן פטריות. כמו מרבית הארנבות היא ניזונה מהצואה שלה כדי לעכל את מזונה בצורה מוצלחת יותר. היא עצמה נטרפת בידי מגוון טורפים, לרבות תנים, עופות דורסים וחתוליים שונים והיא מסתמכת בעיקר על הסוואה להתגוננות או על ריצה וזינוקים מהירים ועקלתונים המבלבלים את מרבית הטורפים. ארנבת זו מתרבה במשך כל השנה וממליטה שגרים קטנים כל פעם. הצעירים נולדים מוכנים לריצה זמן קצר לאחר הלידה והם נגמלים בערך בגיל חודש. מדיה וקבצים בנושא ארנבת סוואנה בוויקישיתוף ארנבת סוואנה, באתר ITIS (באנגלית) ארנבת סוואנה, באתר NCBI (באנגלית) ארנבת סוואנה, באתר האנציקלופדיה של החיים (באנגלית) ארנבת סוואנה, באתר GBIF (באנגלית)
שייח' שאהין

גבעת שייח' שאהין היא תל אלסלאקה נמצאת מצפון לטירת שלום. מפסגת הגבעה תצפית פנורמית מצוינת על ואדי חנין נחל נס ציונה, עמק השושנים, רכס גבעות הכורכר המערבי לנס ציונה, גבעת ההכשרות ושדות טירת שלום, בואכה כפר גבירול. בראש הגבעה נותר מבנה קשת עתיק שריד ליישוב שחרב. מדרונותיה, שטחי חקלאות נטושה שחזרו להיות טבעיים. משפחת שהין שנתנה שמה לגבעה, הייתה אחד מענפיו של שבט שהתקיים בחצי האי ערב ונחשב היה לשבט של עבדים. בשלב מסוים הגיעה משפחת שהין לאזור הזה והתיישבה בקובייבה כפר ערבי שקדם לכפר גבירול. מהתצפית אפשר לעקוב אחרי תוואי נחל נס ציונה. אפיק הנחל מעוטר בקנים ובצמחי נחלים כגון פטל. זהו בית גידול לח, היחיד באזור המקיים מיני חי וצומח שכמעט ונכחדו מהאזור. הנחל מנקז מים מכיוון רמלה ונצר סירני אל פרצה ברכס הכורכר שבין עיינות לבין בית עובד ובהמשך מתחבר לנחל שורק. מהגבעה אפשר לראות את המרחבים הירוקים העוטפים את העיר נס ציונה. רכס גבעות הכורכר ממערב לעיר פוגש את מרחב נחל נס ציונה ויוצר מסדרון אקולוגי המאפשר קיום מיני צומח ובעלי חיים. איריס האן, פארקים ואזורי-נופש מטרופוליניים בישראל, מכון ירושלים לחקר ישראל, תשע"א 2011 ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
עונת 2019/2020 בליגה הבלקנית בכדורסל

עונת 2019/2020 בליגה הבלקנית בכדורסל (BIBL) הייתה העונה ה-12 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-22 באוקטובר 2019. בתחרות השתתפו 5 קבוצות, 1 מבולגריה, 1 ממונטנגרו, 1 מאלבניה ו-2 מקוסובו. הליגה בוטלה במהלך העונה בשל התפרצות נגיף הקורונה. 5 הקבוצות שיחקו בבית בודד במתכונת של שני סבבים, בית וחוץ נגד כל אחת מקבוצות הבית ו-2 משחקים נוספים נגד צמד היריבות האחרונות, בסך הכל כ-10 משחקים כאשר 4 הראשונות מעפילות לפינל פור שלא התקיים בסופו של דבר. אקדמיק פלובדיב סיימה את שלב הבתים במקום הראשון בעת הפסקת הליגה אך לא הוכרזה כאלופה.
סימטריה גבישית

בקריסטלוגרפיה, סימטריה גבישית (או "סימטריה בגבישים") היא אוסף הפעולות שניתן לבצע לתא היחידה של הגביש, כך שלא יהיה ניתן להבחין בין המצב התחילי למצב הסופי. דוגמאות מובהקות לפעולות שתא יחידה עשוי להיות סימטרי תחתיהן הן שיקוף, סיבוב והזזה. לסימטריה של גביש שני היבטים: סימטריה נקודתית וסימטריה מרחבית. סימטריה נקודתית משאירה נקודה מסוימת בתא היחידה אִינווַריאַנטית, כלומר אותה נקודה לא משתנה בכלל עקב פעולת הסימטריה. עם פעולות הסימטריה הנקודתית נמנות שיקוף (רפלקציה, reflection), סיבוב (רוטציה, rotation) וצירופיהן. סימטריה מרחבית של גביש מחזורי כוללת הזזה (טרנסלציה, translation) וצירופיה עם הפעולות הנזכרות לעיל. כלל הסימטריות מהווה חבורה. לפיכך, גביש מסוים מאופיין על ידי חבורת הסימטריות הנקודתית והחבורות הסימטריות המרחביות שלו. בדיבור מכלילים ומדברים על "סימטריית הגביש", כאשר הכוונה היא לכלל הסימטריות. אין זה מטעה, כי הכוונה תמיד ברורה מן ההקשר. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הקבינט של ארצות הברית בממשל ג'רלד פורד

הקבינט של ארצות הברית בממשל ג'רלד פורד כיהן במשך כשנתיים וחצי, ממועד השבעת הנשיא ג'רלד פורד ב-9 באוגוסט 1974 ועד סיום כהונתו ב-20 בינואר 1977. הנשיא פורד ירש את הנשיא ניקסון, שהתפטר בעקבות פרשת ווטרגייט. פורד הותיר בתחילה בקבינט את האישים שכיהנו בו במועד התפטרותו של קודמו, אך מרביתם עזבו את הקבינט כבר בשנה שלאחר מכן והוחלפו באחרים. כמה מהם הודחו במסגרת האירוע שזכה לכינוי טבח ליל כל הקדושים. הקבינט כלל 18 בעלי תפקידים. כיהנו בו 32 גברים ואשה אחת, שארבעה מהם מילאו שני תפקידים בקבינט. שלושה מהמכהנים - מזכיר המדינה, מזכיר האוצר ומנהל הסוכנות להגנת הסביבה - כיהנו בתפקידם בקבינט במשך כל תקופת נשיאותו של פורד. כיוון שפורד היה סגן הנשיא ערב כניסתו לתפקידו, לא היה לו בתחילה סגן. נלסון רוקפלר מונה לסגן הנשיא לפי התיקון ה-25 לחוקת ארצות הברית ונכנס לתפקידו ארבעה חודשים לאחר שפורד היה לנשיא. מזכיר המדינה: הנרי קיסינג'ר (1974–1977) מזכיר האוצר: ויליאם אדוארד סיימון (1974) מזכיר ההגנה: ג'יימס ר' שלזינגר (1974–1975), דונלד רמספלד (1975–1977) התובע הכללי: ויליאם סקסבי (1974–1975), אדוארד לוי (1975–1977) מזכיר הפנים: רוג'רס מורטון (1974–1975), סטנלי האת'אווי (1975), תומאס קלפ (1975–1977) מזכיר החקלאות: ארל בוץ (1974–1976), ג'ון נבל (1976–1977) מזכיר המסחר: פרדריק דנט (1974–1975), רוג'רס מורטון (1975–1976), אליוט ריצ'רדסון (1976–1977) מזכיר העבודה: פיטר ברנן (1974–1975), ג'ון דאנלופ (1975–1976), ויליאם יוזרי (1976–1977) מזכיר הבריאות, החינוך והרווחה: קספר ויינברגר (1974–1975), פ. דייוויד מתיוס (1975–1977) מזכיר השיכון והפיתוח העירוני: ג'יימס לין (1974–1975), קרלה הילס (1975–1977) מזכיר התחבורה: קלוד ברינגאר (1974–1975), ויליאם קולמן (1975–1977) סגן הנשיא: נלסון רוקפלר (1974–1977) ראש מטה הבית הלבן: אלכסנדר הייג (1974), דונלד רמספלד (1974–1975), ריצ'רד צ'ייני (1975–1977) מנהל משרד הניהול והתקציב: רוי אש (1974–1975), ג'יימס לין (1975–1976) מנהל סוכנות הביון המרכזית: ויליאם קולבי (1974–1976), ג'ורג' הרברט ווקר בוש (1976–1977) מנהל הסוכנות להגנת הסביבה: ראסל טריין (1974–1977) נציב הסחר: ויליאם אברי (1974–1975), פרדריק דנט (1975–1977) שגריר ארצות הברית באומות המאוחדות: ג'ון א. סקאלי (1974–1975), דניאל פטריק מויניהאן (1975–1976), ויליאם סקרנטון (1976–1977) ארצות הברית, פוליטיקה וממשל, 1974-1977, דף שער בספרייה הלאומית רוג'רס מורטון עבר ב-1975 לכהן כמזכיר המסחר. פרדריק דנט עבר ב-1975 לשמש כנציב הסחר. ג'יימס לין עבר ב-1975 לשמש כמנהל משרד הניהול והתקציב. דונלד רמספלד עבר ב-1975 לכהן כמזכיר ההגנה.
אבראהים פואד נסאר

מייג'ור גנרל אבראהים פואד נַסָּאר (בערבית: إبراهيم فؤاد نصار; 8 באוקטובר 1923 – 23 במרץ 2018) היה מנהיג צבאי ופוליטי מצרי, שכיהן כראש המודיעין הצבאי בזמן מלחמת יום הכיפורים, בשנים 1972–1975. לאחר מכן שימש גם כראש המודיעין הכללי של מצרים בשנים 1981–1983. נולד בשיבין אל-כום. בשנת 1944 סיים לימודים במכללה צבאית. לאחר מכן, הצטרף לחיל מודיעין אותות ומאוחר יותר עבד כמורה בבית הספר למודיעין אותות. הוא סיים את לימודיו במכללת המלחמה המצרית בשנת 1944. במהלך מלחמת יום הכיפורים שימש כראש המודיעין בצבא המצרי בשנים 1972–1975. לאחר מכן מונה מטעם הצבא למושל מחוז הים האדום (מרץ 1976 – נובמבר 1976) ולאחר מכן היה מושל צפון סיני (דצמבר 1976 – אוגוסט 1978). כיהן גם כראש המודיעין הכללי המצרי (1981–1983). מת ב-23 במרץ 2018. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוזיאון מלחמת יום כיפור (מצרים)

מוזיאון מלחמת יום הכיפורים, שנקרא באופן רשמי הפנורמה של מלחמת אוקטובר (בערבית: بانوراما حرب أكتوبر), הוא מוזיאון שהוקם בשיתוף פעולה בין מצרים לקוריאה הצפונית בשנת 1983 כדי להנציח מלחמת יום כיפור כפי שהשתקפה מהצד המצרי, שם היא מכונה בפשטות מלחמת אוקטובר. המוזיאון ממוקם בהליופוליס ברחוב סלאח סאלם, בסמוך לאצטדיון הבינלאומי של קהיר. המבנה גלילי בצורתו, מוקף בציורים ותמונות על קירותיו הפנימיים המייצגים את הקרבות החשובים שניהלה מצרים בהיסטוריה, החל מהקרב שניהל המלך נרמר על מנת לאחד את המדינות, בקרב בו אחמוז גירש את חיקסוס בשנת 1520 לפני הספירה, קרב אל-מנצורה בשנת 1250, קרב פורט סעיד בשנת 1956 ולבסוף המלחמה באוקטובר 1973, כאשר פלש צבא מצרים לחצי האי סיני תוך חציית תעלת סואץ. קיימת פלטפורמה מעגלית בה המבקרים יושבים והפלטפורמה נעה איתם כך שהמשתתפים יוכלו לראות את ציורי הקיר התלת־ממדיים המייצגים את הקרבות באוקטובר. יש גם אולם תצוגה בפנורמה לצפייה בסרטים המציגים סצנות אמיתיות ממלחמת 1967 וממלחמת 1973. בכניסה לפנורמה ישנם מטוסים וטנקים ששימשו במלחמה. מלחמת יום הכיפורים אנדרטת החייל האלמוני (קהיר) מדיה וקבצים בנושא מוזיאון מלחמת יום כיפור בוויקישיתוף מידע (בערבית) "October War Panorama". State Information Service. אורכב מ-המקור ב-2016-08-06. נבדק ב-15 בדצמבר 2013. {{cite web}}: (עזרה)
מוזיאון מלחמת יום הכיפורים (סוריה)

מוזיאון מלחמת יום הכיפורים, רשמית פנורמת מלחמת אוקטובר (בערבית: بانوراما حرب تشرين) הוא מוזיאון לאומי הממוקם בדמשק, סוריה, המנציח את מלחמת אוקטובר 1973 בין מצרים לסוריה נגד ישראל מנקודת מבט סורית. המוזיאון, כמו פנורמת 6 באוקטובר במצרים, נבנה בסיוע צפון קוריאה, כפי שעולה מהתבליטים הסוציאליסטים-ריאליסטים במוזיאון וציור קיר גדול המציג את אסד יד ביד עם המנהיג העליון של קוריאה הצפונית קים איל-סונג. המוזיאון נחנך בשנת 1998 על ידי הנשיא חאפז אל-אסד. המוזיאון מציג את הטנקים, המטוסים והנשק שהיה בשימוש סוריה במהלך המלחמה, רובם מתוצרת ברית המועצות, נשק ישראלי שנלקח, כגון טנקים ישראליים, רובם נתפסו במהלך מלחמת 1973, עם חריגות לממצאים כמו טנק שנלקח מישראל בקרב סולטן יעקוב שהתרחש במהלך מלחמת לבנון 1982, כמו גם הריסות ושרידי המטוסים הישראליים שהופלו על ידי חיל ההגנה האווירית הסורי. המוזיאון מכיל גם אולמות גלריות גדולים הכוללים ציורים גדולים וציורי קיר המתארים את נשיא סוריה לשעבר חאפז אל-אסד, ובעיקר ציור של 238 מ"ר של הנשיא. בפנורמה ישנם ציורים גדולים המתארים את קרבות המלחמה וחיילים סורים. נאמר כי ציירי ציורי הקיר המוצגים בגלריות השתמשו בחיילים ותיקים אמיתיים כמודלים לעבודתם ובילו תקופות זמן ממושכות במקומות המתוארים בציורים. ציורים שונים מתארים את ההיסטוריה של סוריה, בשילוב של לאומיות ערבית וסורית. אלה כוללים הנצחה של אבלה, מלכת זנוביה מתדמור שהתייעצה עם הסנאט שלה, אל-וליד הראשון, מוקף על ידי מוסא בן נציר וטאריק בן זיאד והציור האחרון שמציג את צלאח א-דין בירושלים, מוקף בצלבנים שהביס. החלק העיקרי של המוזיאון הוא הפנורמה התלת־ממדית. הצופה יושב על רציף מסתובב, שקוע בתיאור הקרב על קוניטרה ברמת הגולן, בעוד שסיפורי המלחמה והקרב שהוקלטו מראש מושמעים ברמקולים. פנורמת ה-6 באוקטובר (מצרים) מדיה וקבצים בנושא מוזיאון מלחמת יום הכיפורים בוויקישיתוף משרד ההגנה הסורי - פנורמת מלחמת אוקטובר (בערבית) "October War Panorama – Damascus, Syria". Atlas Obscura. נבדק ב-18 במאי 2018. {{cite web}}: (עזרה) Wien, Peter (2017). Arab Nationalism: The Politics of History and Culture in the Modern Middle East. Taylor & Francis. ISBN 9781315412207. Cooper, Tom; al-Abed, Yaser (26 בספטמבר 2003). "Syrian Tank-Hunters in Lebanon, 1982". נבדק ב-28 באוקטובר 2011. {{cite web}}: (עזרה)
מוזיאון הצבא הלאומי (מצרים)

המוזיאון הצבאי הלאומי המצרי הוא המוזיאון הרשמי של צבא מצרים. המוזיאון הצבאי הלאומי ממוקם באזור הצפון מערבי של שלושת ארמונות הרם, בתוך מצודת קהיר. הוא משקיף על גבעות מוקטאם ועל הכניסה למצודה. ארמונות הרם הוקמו במקור על ידי מוחמד עלי פאשה בשנת 1872. המוזיאון הוקם בשנת 1937 בבניין הישן של משרד המלחמה המצרי במרכז העיר קהיר. מאוחר יותר הוא הועבר למיקום זמני ברובע גארדן סיטי בקהיר. בנובמבר 1949 הועבר המוזיאון לארמון הרם במצודת קהיר. הוא שופץ מספר פעמים מאז, בשנת 1982 וב-1993. אולם התהילה הצבאי המצרי אולם המכס הצבאי המצרי אולם התותחנים המצרי אולם חימוש אולם הצבא הפרעונית אולם הצבא האסלאמי אולם הצבא העות'מאני ומוחמד עלי פשה אולם המלחמה הערבית–ישראלית 1948 (היא מלחמת העצמאות) אולם המלחמה על סואץ אולם מהפכת 1952 אולם מלחמת 1967 אולם מלחמת 1973 (לא מוצג באופן מפורט בשל הקדשת פנורמה 6 באוקטובר כמוזיאון למלחמת 1973) אולם החללים המצרי אולם השטח הפתוח מוזיאון מלחמת יום כיפור (מצרים) מוזיאון מלחמת יום הכיפורים (סוריה) מדיה וקבצים בנושא מוזיאון הצבא הלאומי בוויקישיתוף Richard Seaman. "Egyptian national military museum". Richard Seaman. נבדק ב-2 במרץ 2013. {{cite web}}: (עזרה) "Egypt Military Museum in the Citadel". Ask-aladdin. נבדק ב-2 במרץ 2013. {{cite web}}: (עזרה) 30°01′46″N 31°15′41″E﻿ / ﻿30.02944°N 31.26139°E﻿ / 30.02944; 31.26139
כלא תדמור

כלא תדמור (בערבית: سجن تدمر) היה בית סוהר בתדמור במדבריות מזרח סוריה, כ-200 קילומטר צפונית מזרחית לעיר דמשק. כלא תדמור היה ידוע בתנאים הקשים שבו, בפגיעה נרחבת בזכויות אדם, עינויים והוצאות להורג שבוצעו בו. דו"ח של אמנסטי אינטרנשיונל משנת 2001 כינה אותו מקור ל"ייאוש, עינויים ויחס משפיל". הכלא נכבש והושמד על ידי חמושים של ארגון הטרור המדינה האסלאמית במאי 2015. המבנים נבנו במקור כצריפים צבאיים על ידי כוחות המנדט הצרפתי. במהלך שנות ה-80 של המאה ה-20, כלא תדמור אכלס אלפי אסירים סורים, פוליטיים ופליליים כאחד וזה היה גם זירת הטבח של אסירי הכלא ב-27 ביוני 1980 בידי רפעת אל-אסד, יום אחרי שהענף הסורי של האחים המוסלמים האיסלאמיסטיים נכשל בקושי בניסיון להתנקש בחיי הנשיא חאפז אל-אסד. חברי יחידות גדודי ההגנה, בפיקודו של ריפעת אל-אסד, נכנסו עם שחר לכלא תדמור ורצחו כאלף אסירים בתאיהם. כלא תדמור נסגר בשנת 2001 וכל העצורים שנותרו הועברו לבתי כלא אחרים בסוריה. כלא תדמור נפתח מחדש ב-15 ביוני 2011, על רקע מלחמת האזרחים בסוריה ו-350 אנשים שנעצרו בגין השתתפות בהפגנות נגד השלטון הועברו לשם לחקירה ומעצר. בחודש מאי 2015 נכבשה תדמור על ידי המדינה האסלאמית שכוחותיה השתלטו גם על הכלא ושחררו סרטון של מראה הפנים. חמושי הארגון השתמשו בחומרי נפץ כדי לפוצץ את מתחם הכלא ולהשמידו ב-30 במאי. טבח חמה זכויות האדם בסוריה דו"ח Human Rights Watch משנת 1996 על כלא תדמור "Inside Tadmur: The worst prison in the world?". BBC. 2015-06-20. "Islamic State blows up empty prison complex in Syria's Palmyra". Reuters. 2015-05-30. נבדק ב-2015-05-30.
ארמון הנשיאות (סוריה)

ארמון הנשיאות (בערבית: قصر الشعب, מילולית: "ארמון העם") הוא מקום מגוריו של נשיא סוריה, הממוקם במערב העיר דמשק, על הר מאזה מצפון לשכונת מאזה, ליד הר קאסיון ומשקיף על העיר. הבניין הראשי משתרע על 31,500 מ"ר. הרמה כולה של הר מאזה היא חלק משטח הארמון ומוקפת בחומת ביטחון ובמגדלי שמירה. בחזית הבניין מזרקה גדולה והארמון עצמו מורכב במידה רבה מחדרים ריקים עם שיש קרארה. אף על פי שהאדריכל היפני קנזו טנגה נרשם כמתכנן, הוא עזב את הפרויקט לפני תחילת בניית הארמון. שערי הפליז הקדמיים נוצרו על ידי אמן עבודות המתכת הסורי-יהודי המפורסם מוריס נסיירי. שטח הארמון משתרע על כ-510,000 מ"ר (5,500,000 רגל) וכולל גם בית חולים נשיאותי פרטי ומטה משמר הרפובליקה. חאפז אל-אסד הזמין לראשונה את תוכניות הבניין בשנת 1979. הבניין תויג כצורה של "אדריכלות פיאודליסטית". הארמון משמש לעיתים קרובות לאירוח משלחות ממשלתיות ומבקרים ממשלתיים זרים. ב-27 באוקטובר 1994 נפגש ביל קלינטון עם חאפז אל-אסד בארמון כדי לנהל משא ומתן על תוכנית שלום בין סוריה לישראל. נכון לעכשיו, משפחתו של בשאר אל-אסד מתגוררת במעון, אך מדי פעם הם מתגוררים גם בארמון תשרין הוותיק יותר בשכונת אר רבווה בעיר. מדיה וקבצים בנושא ארמון הנשיאות בוויקישיתוף "New Shaab Palace". Aga Khan Visual Archive, Aga Khan University, Massachusetts Institute of Technology Libraries. נבדק ב-29 בינואר 2013. {{cite web}}: (עזרה) Jack Anderson; Dale Van Atta (11 ביולי 1989). "New Syrian palace under wraps". Washington Merry-Go-Round (syndicated column). Daily Record. p. 4. נבדק ב-29 בינואר 2013. {{cite news}}: (עזרה) Stephen Talbot (2004). "Syria/Lebanon: The Occupier and the Occupied". PBS. נבדק ב-29 בינואר 2013. {{cite news}}: (עזרה) Carol Morello (8 במאי 1990). "Only Mystery Lives In Syria's Presidential Palace". Philadelphia Media Network. נבדק ב-29 בינואר 2013. {{cite news}}: (עזרה) Wainwright, Oliver (11 בספטמבר 2013). "Assad's palace: an empty, echoing monument to dictator decor". The Guardian. נבדק ב-2 באוקטובר 2015. {{cite news}}: (עזרה) Moubayed, Sami (13 באוגוסט 2015). "A Long, Hard Look at 'Zionism in Damascus'". The Huffington Post. {{cite news}}: (עזרה) Kultermann, Udo (1 ביולי 1999). Contemporary Architecture in the Arab States: Renaissance of a Region. McGraw-Hill. ISBN 9780070368316. נבדק ב-29 בינואר 2013. a feudalistic architecture [that] makes little or no attempt to be in harmony with the traditional Islamic way of life. {{cite book}}: (עזרה) "House Speaker Pelosi Says Syria Willing to Resume Peace Talks With Israel". Fox News, Associated Press. 3 באפריל 2007. נבדק ב-29 בינואר 2013. {{cite news}}: (עזרה) Pelin Turgut (30 באפריל 2011). "How Syria and Libya Got to Be Turkey's Headaches". Time. נבדק ב-29 בינואר 2013. {{cite news}}: (עזרה) Wally McNamee (27 באוקטובר 1994). "Presidents Bill Clinton and Hafez al Assad". Damascus. {{cite web}}: (עזרה) Diana Walker (27 באוקטובר 1994). "Hafez Al Assad;William J. Clinton". Damascus. {{cite web}}: (עזרה) "Yes, Clinton should visit Assad". The Milwaukee Journal. 26 באוקטובר 1994. p. A16. נבדק ב-29 בינואר 2013. {{cite news}}: (עזרה)
לאון ז'ואו

לאון ז'ואו (בצרפתית: Léon Jouhaux;‏ 1 ביולי 1879 – 28 באפריל 1954) היה מנהיג איגודים מקצועיים צרפתי, שזכה בפרס נובל לשלום בשנת 1951. ז'ואו נולד בפנטין, סן-סן-דני, צרפת. אביו של ז'ואו עבד במפעל גפרורים באוברוויליארס. לימודיו התיכוניים הסתיימו כאשר הכנסות אביו הופסקו כתוצאה משביתה. הוא התחיל לעבוד במפעל בגיל שש עשרה והפך מיד לחלק חשוב מהאיגוד העובדים. בשנת 1900 הצטרף ז'ואו לשביתה נגד השימוש בזרחן לבן שעיוור את אביו. הוא פוטר ועבד במספר משרות. בשנת 1906 הוא נבחר על ידי האיגוד המקומי כנציג הקונפדרציה הכללית של העבודה (CGT). ב־1909 הוא הפך לגזבר זמני, וזמן קצר לאחר מכן הפך למזכיר הכללי של הארגון, תפקיד אותו החזיק עד 1947. הוא קידם בתפקידו באיגוד המקצועי כמה מטרות בהן: שמונה שעות עבודה ביום, הזכות לייצוג האיגודים, הסכמים קיבוציים, וחופשות בחגים בתשלום. הוא חתם על הסכם מתיניון מ-1936, בזמן איחוד החזית העממית, אשר העניק רבים מזכויות אלה לעובדים צרפתים. בשנים שלפני מלחמת העולם השנייה ארגן כמה הפגנות המוניות, והארגון שהוביל מחה נגד המלחמה. עם זאת, ברגע שהמלחמה החלה, ז'ואו תמך במדינתו והאמין שניצחון גרמניה הנאצית יוביל להרס הדמוקרטיה באירופה. במהלך המלחמה הוא נעצר ונכלא במחנה הריכוז בוכנוואלד. לאחר המלחמה ז'ואו עזב את ה-CGT והקים את כוח העובדים הסוציאל-דמוקרטים (CGT-FO). בשנת 1951 הוענק לו פרס נובל לשלום. בהקשר בינלאומי, עבודתו שימשה להקמתו של ארגון העבודה הבינלאומי (ILO). הוא נבחר לתפקידי ניהול בגופי איגודים מקצועיים בינלאומיים, כולל הפדרציה הבינלאומית של איגודים מקצועיים הפדרציה העולמית של איגודי העובדים עד שהגוף הזה התפצל. עם פטירתו בשנת 1954, לאון ז'ואו נקבר בבית העלמין פר לשז בפריז. רחובות בכמה ערים בצרפת נקראו על שמו, באקס-אן-פרובאנס, גרנובל, ליון, ז'אנאס, וילפרנש-סור-סון ובפריז. לא הייתי מרחיק לכת ואומר כי האיגודים המקצועיים הצרפתיים ייחסו חשיבות גדולה יותר למאבק לשלום מאשר האחרים. אך נראה שהם בהחלט לוקחים את זה יותר ללב. מדיה וקבצים בנושא לאון ז'ואו בוויקישיתוף לאון ז'ואו, באתר אנציקלופדיה בריטניקה (באנגלית) לאון ז'ואו, באתר פרס נובל (באנגלית) לאון ז'ואו, באתר "Find a Grave" (באנגלית) ליאון ז'והו (1879-1954), דף שער בספרייה הלאומית Nobel Committee information on Jouhaux Aix Google Map Grenoble Google Map Lyon Google Map Genas Google Map Villefranche-sur-Saône Google Map Paris Google Map Léon Jouhaux Quotations